钦定古今图书集成/理学汇编/学行典/第078卷 > 明敖英慎言集训 > 《戒妄言》
## 钦定古今图书集成/理学汇编/学行典/第078卷 > 明敖英慎言集训 > 《戒妄言》

《淮南子》曰：“妄言则乱，不可不慎也。”

程子曰：人心之动，因言以宣发，禁躁妄，内斯静专。
刘安世问尽心行己之要，司马温公曰：“自不妄语始。”
安世终身服膺，故其进而议于朝者无隐情，退而语
于家者无愧辞。

《朱子》曰：“言语不可妄发。”

《李子方对宾客》，一语不妄发。

薛文清公曰：“人于忙处言或妄发，所以有悔。　必使
一言不妄发，则庶乎寡过矣。　言不妄发，则言出而
人信之。　口无妄言，安得有差？有差者皆妄也。”